CELEX: 31989R2954
Language: el
Date: 1989-09-29 00:00:00
Title: Κανονισμός (ΕΟΚ) αριθ. 2954/89 της Επιτροπής της 29ης Σεπτεμβρίου 1989 για την τροποποίηση του κανονισμού (ΕΟΚ) αριθ. 1901/89 για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια, όσον αφορά το μέγεθος των μήλων

Avis juridique important

|

31989R2954

Κανονισμός (ΕΟΚ) αριθ. 2954/89 της Επιτροπής της 29ης Σεπτεμβρίου 1989 για την τροποποίηση του κανονισμού (ΕΟΚ) αριθ. 1901/89 για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια, όσον αφορά το μέγεθος των μήλων  

Επίσημη Εφημερίδα αριθ. L 281 της 30/09/1989 σ. 0087 - 0087

***** ΚΑΝΟΝΙΣΜΟΣ (ΕΟΚ) αριθ. 2954/89 ΤΗΣ ΕΠΙΤΡΟΠΗΣ  της 29ης Σεπτεμβρίου 1989  για την τροποποίηση του κανονισμού (ΕΟΚ) αριθ. 1901/89 για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριοειδή και τα επιτραπέζια μήλα και αχλάδια όσον αφορά το μέγεθος των μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 2 παράγραφος 3 δεύτερο εδάφιο και το άρθρο 16 παράγραφος 4,  Εκτιμώντας:  ότι ο κανονισμός (ΕΟΚ) αριθ. 920/89 της Επιτροπής (3), στο παράρτημα ΙΙΙ καθόρισε τους κανόνες ποιότητας για τα επιτραπέζια μήλα και τα επιτραπέζια αχλάδια· ότι ο κανονισμός (ΕΟΚ) αριθ. 1901/89 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2107/89 (5), παρέκκλινε, για την περίοδο 1989/90, από το μέγεθος των μήλων αυξάνοντας το ελάχιστο μέγεθος·  ότι το έτος 1989 παρατηρήθηκε σε ορισμένες περιοχές της Κοινότητας μεγάλη ξηρασία που συνέβαλε όσον αφορά την ποικιλία «Granny Smith», στην ύπαρξη μεγάλου ποσοστού καρπών μικρού μεγέθους· ότι λόγω των συνθηκών αυτών και για την περίοδο 1989/90, πρέπει για την ποικιλία αυτή, να γίνει παρέκκλιση από το ελάχιστο μέγεθος των μεγαλοκάρπων ποικιλιών μήλων·  ότι τα μέτρα που προβλέπονται στον παρόντα κανονισμό ειναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1901/89 προστίθεται το εξής εδάφιο:  «Εντούτοις, οι διατάξεις αυτές δεν εφαρμόζονται για την ποικιλία μήλων ''Granny Smith"».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 31 Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 97 της 11. 4. 1989, σ. 19.  (4) ΕΕ αριθ. L 184 της 30. 6. 1989, σ. 19.  (5) ΕΕ αριθ. L 201 της 14. 7. 1989, σ. 22.